钦定古今图书集成/明伦汇编/氏族典/第390卷 > 李存进
## 钦定古今图书集成/明伦汇编/氏族典/第390卷 > 李存进

按《五代史义儿传》：“存进，振武人也。本姓孙，名重进。太
祖攻破朔州得之，赐以姓名，养为子。从太祖入关，破
黄巢，以为义儿军使。从庄宗战柏乡，迁行营马步军
都虞候，历慈、沁二州刺史。庄宗初，得魏博，以为天雄
军都部署，以功迁振武军节度使。晋讨张文礼于镇
州，久不克，而史建塘、阎宝、李嗣昭相次战殁，乃以存”
进代嗣昭为招讨使，军于东垣渡。文礼子处球以兵
千馀逼存进，存进出战桥上，杀处球兵殆尽，而存进亦殁于阵。子汉韶，明宗时复本姓，为洋州节度使。潞
王从珂以凤翔反，汉韶与张虔钊会唐军讨之，唐军
皆降于从珂，独汉韶与虔钊军不降，俱奔于蜀。